Diari Oficial de la Generalitat Valenciana


Sumari del DOGV 6063, del 23-07-2009 (2009/8383)

Informació pública de la revisió del Pla General d'Ordenació Urbana.
--------------------------------------------------------------------

### Dades del document

Número de DOGV
:   6063

Data del DOGV
:   23-07-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/8383


Data del document
:   01-07-2009

Organisme emissor
:   Ajuntament de Sant Jordi

Tipus de document
:   Informació Pública

Descriptors 

:   * Sant Jordi
    * pla d'urbanisme
    * administració local

Informació pública de la revisió del Pla General d'Ordenació Urbana. [2009/8383]  
El Ple de l'Ajuntament mitjançant acord adoptat el 7 d'abril de 2008, va acordar de conformitat amb el que establix l'article 83, de la Llei Urbanística de la Comunitat Valenciana (Llei 16/2005, de 30 de desembre), sotmetre a informació pública els documents i instruments que conformaven la revisió del Pla General d'Ordenació Urbana, pel termini de dos mesos, i s'efectuaren les publicacions dels respectius anuncis en el Diari Oficial de la Comunitat Valenciana número 5740, de data 11 d'abril de 2008, i en el Butlletí Oficial de la Província de Castelló, número 47, de data 15 d'abril de 2008, així com en els periòdics Mediterráneo, de data 9 d'abril de 2008 i El Mundo/Castellón al Día, de data 9 d'abril de 2008, i es van presentar dins de l'esmentat període d'informació pública, totes les al·legacions que es van considerar oportunes.  
Efectuades les modificacions i correccions oportunes en els documents i instruments que conformen la revisió del Pla General d'Ordenació Urbana, d'acord amb el que establix l'article 83, de la Llei Urbanística Valenciana, el Ple de l'Ajuntament per acord de data 30 de juny de 2009, acorda novament sotmetre a informació pública la totalitat dels instruments i documents que conformen l'esmentada revisió del Pla General d'Ordenació Urbana, pel termini de 45 dies, i això, justificat a més a més, a fi d'aplicar de manera suficient el tràmit de participació pública i d'informació. El termini d'informació pública comptarà a partir de la publicació de l'anunci en el Diari Oficial de la Comunitat Valenciana, durant el qual, la totalitat dels documents estaran depositats en les oficines de l'Ajuntament degudament diligenciats, per a la consulta pública en horari d'oficina.  
Durant l'indicat termini, qualsevol interessat podrà presentar, si així ho considera del seu interés, totes les al·legacions que estime oportunes.  
Així mateix, d'acord amb el que establix l'article 101, de la Llei Urbanística de la Comunitat Valenciana, el Ple de l'Ajuntament en l'acord del 7 d'abril de 2008, va acordar la suspensió expressa de l'atorgament de llicències en aquells àmbits del seu territori previstos en la revisió del Pla General d'Ordenació Urbana, en els quals les noves determinacions suposen modificacions del règim urbanístic vigent, i es mantindrà l'acord de suspensió pel termini màxim de dos anys, d'acord amb el que establix l'esmentat article 101 de la Llei Urbanística Valenciana.   
Sant Jordi, 1 de juliol de 2009.- L'alcalde: Luís Tena Ronchera.